[pic] | AZ EURÓPAI KÖZÖSSÉGEK BIZOTTSÁGA |

Brüsszel, 13.1.2006

COM(2006) 1 végleges

2003/0262 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak

a vitaminok, ásványi anyagok és bizonyos egyéb anyagok élelmiszerekhez történő hozzáadásáról szóló európai parlamenti és tanácsi rendelet elfogadásáról szóló közös álláspontjáról

2003/0262 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak

a vitaminok, ásványi anyagok és bizonyos egyéb anyagok élelmiszerekhez történő hozzáadásáról szóló európai parlamenti és tanácsi rendelet elfogadásáról szóló közös álláspontjáról

1- ELŐZMÉNYEK

A javaslatnak az Európai Parlamenthez, illetve a Tanácshoz történő továbbításának időpontja (COM(2003) 671 végleges – 2003/0262 COD dokumentum): | 2003. november 10. |

Az Európai Gazdasági és Szociális Bizottság véleményének időpontja: | 2004. március 31. |

Az Európai Parlament véleményének (első olvasat) időpontja: | 2005. május 26. |

A közös álláspont elfogadásának időpontja: | 2005. december 8. |

2- A BIZOTTSÁG JAVASLATÁNAK CÉLJA

A javasolt rendelet vitaminok, ásványi anyagok és bizonyos egyéb anyagok élelmiszerekhez történő hozzáadására vonatkozik.

A javaslat fő célkitűzései a következők:

- az áruk szabad mozgásának javítása a belső piacon,

- hozzájárulás az emberi egészség magas szintű védelméhez,

- a gazdasági szereplők jogbiztonságának növelése és megfelelő intézkedéseken keresztül az innováció támogatása,

- a tisztességes verseny biztosítása az élelmiszerek területén.

A javasolt rendelet:

- az I. mellékletben felsorolja az élelmiszerekhez hozzáadható vitaminokat és ásványi anyagokat, a II. mellékletben pedig az élelmiszerekhez használható vitaminkészítményeket és ásványi sókat,

- bizonyos korlátozásokról rendelkezik azokat az élelmiszereket illetően, amelyekhez vitaminok és ásványi anyagok adhatók,

- kritériumokat állapít meg az élelmiszerben lévő vitaminok és ásványi anyagok legnagyobb megengedett szintjeire, az Élelmiszerlánc és Állat-egészségügyi Állandó Bizottság eljárásában,

- rendelkezik legkisebb szintek meghatározásáról a vitaminokra és ásványi anyagokra, az Élelmiszerlánc és Állat-egészségügyi Állandó Bizottság eljárásában,

- megfelelő konkrét szabályokat ír elő az olyan termékek címkézésére, kiszerelésére és reklámozására, amelyekhez vitaminokat és ásványi anyagokat adtak, kiegészítve az összes élelmiszerre vonatkozó más ilyen horizontális szabályokat, vagy eltérve azoktól,

- lehetővé teszi a tagállamoknak, hogy bejelentési kötelezettséget írjanak elő az ilyen termékek forgalmazására, hogy lehetővé váljon ezek felügyelete,

- alapot ad a vitaminoktól vagy ásványi anyagoktól különböző egyes anyagok élelmiszerhez történő hozzáadásának tüzetes vizsgálatára és szükség esetén szabályozására.

3- ÉSZREVÉTELEK A KÖZÖS ÁLLÁSPONTHOZ

3.1 A BIZOTTSÁG ÁLLÁSPONTJÁNAK ÖSSZEGZÉSE

A Bizottság minősített többséggel támogatja a Tanács által elfogadott közös álláspontot. Az álláspont összhangban van a Bizottság eredeti javaslatában foglalt célokkal és felfogással, és figyelembe vesz az Európai Parlament által javasolt több módosítást.

3.2 AZ EURÓPAI PARLAMENT ELSő OLVASATÁBAN JAVASOLT ÉS A BIZOTTSÁG ÁLTAL ELFOGADOTT ÉS A KÖZÖS ÁLLÁSPONTBA BEÉPÍTETT MÓDOSÍTÁSOK

A közös álláspont részben vagy egészben tükrözi a Bizottság által teljesen, részben, lényegében vagy szövegváltoztatás céljából elfogadható 23 módosításból 17-nek a szellemét, és annak a 3 módosításnak a szellemét, amelyekről a Bizottság eredetileg azt jelezte, hogy nem tudja elfogadni.

A vitaminok és ásványi anyagok élelmiszerhez való hozzáadásának korlátozása

A közös álláspont felvette a 4. cikkbe a 49/rev és 54/rev módosításokat , eltérést engedélyezve így az 1,2 térf.%-nál több alkoholt tartalmazó, jól meghatározott tradicionális italokhoz hozzáadható vitaminokra és ásványi anyagokra.

Más anyagok

A közös álláspont összevonta az eredeti bizottsági javaslatban a bizonyos egyéb anyagoknak élelmiszerhez való hozzáadásáról szóló 10. és 11. cikket, egyszerűsítve ezzel a szöveget és meghatározva ezen anyagok értékelési eljárását a 34., 35. és 55. módosításban megfogalmazott igényekkel összhangban.

II. melléklet

A közös álláspont, figyelembe véve a 44. módosítást , kiegészítette a rendelet II. mellékletét a kalciumszulfáttal mint megengedett ásványi forrással. Ezenfelül megtartotta ugyanebben a mellékletben az ortofoszforsav és a piridoxin-dipalmitát nátrium- és káliumsóit mint a B6 vitamin forrását. Ennek ugyanaz a hatása, mint a 45. és 46. sz. módosításnak .

Egyéb

Az 1. módosítást (utolsó rész) figyelembe veszi a közös álláspont (8) preambulumbekezdésének új szövegváltozata. A Bizottság, noha eredetileg azt jelezte, hogy nem tudja elfogadni az 1. módosítást, a 2. és 3. cikk egyszerűsítését szem előtt tartva kész támogatni ezt az átfogalmazást (a „helyreállítás”, „helyettesítő élelmiszer” és „tápegyenérték” fogalmak törlése).

A 2. módosítás (első rész) beépült a közös álláspontba, a (10) preambulumbekezdésben.

A 4. módosítás részben és lényegében bekerült a (2) preambulumbekezdésbe és a 11. cikk (2) bekezdésének második részébe.

Az 5. és 25. módosítás lényegében beépült a 6. cikk (6) bekezdésének átfogalmazott szövegébe. A Bizottság elismeri, hogy az élelmiszerek tápértékjelöléséről szóló 90/496/EGK irányelv melléklete nem teljes, ezért támogatni tudja ezt az átfogalmazást, és nyilatkozatban vállalja, hogy a vitaminok, ásványi anyagok és bizonyos egyéb anyagok élelmiszerekhez történő hozzáadásáról szóló rendeletben meg fogja jeleníteni azokat a módosításokat, amelyeket a fenti irányelv későbbi felülvizsgálata során adott esetben elfogadnak.

A 13. és 14. módosítás részben megjelenik a 3. cikk (3) bekezdésében, amelyben szerepel, hogy az I. és a II. melléklet módosításának elfogadásakor figyelembe veszik a Hatóság véleményét.

A 16. módosítás részben megjelenik a 17. cikk (1) bekezdésének b) pontjában és a 9. cikk (2) bekezdésének d) pontjában, amelyek szerint a kezdeti átmeneti időszakban a tagállamok megengedhetnek a területükön olyan vitaminokat, amelyek nincsenek felsorolva a rendelet mellékleteiben, feltéve hogy ezekről benyújtanak egy műszaki dossziét a Bizottsághoz. Ezeknek az anyagoknak a jegyzéke bekerül a közösségi nyilvántartásba, amely a nyilvánosság számára hozzáférhető lesz.

A 17. módosítás (első rész) beépült a közös álláspontba, a 17. cikk (2) bekezdésébe.

A 31. módosítást a 9. cikk (2) bekezdésének d) pontja veszi figyelembe, amely a vitaminok és ásványi anyagok kötelező hozzáadásáról szóló tagállami rendelkezésekre vonatkozó információknak a közösségi nyilvántartásban történő közzétételével foglalkozik.

A 38. módosítást (első rész) részben figyelembe veszi a közös álláspont 9. cikke (2) bekezdésének d) pontja. A vitaminok és ásványi anyagok kötelező hozzáadásáról szóló információk ténylegesen bekerülnek a közösségi nyilvántartásba.

A 39. módosítást részben figyelembe veszi a közös álláspont 11. cikke (2) bekezdésének b) pontja, amely egyes más anyagok használatának tagállami tiltásáról vagy korlátozásáról szóló bejelentéssel foglalkozik.

3.3 AZ EURÓPAI PARLAMENT ELSő OLVASATÁBAN JAVASOLT ÉS A BIZOTTSÁG ÁLTAL ELFOGADOTT, DE A KÖZÖS ÁLLÁSPONTBA BE NEM ÉPÍTETT MÓDOSÍTÁSOK

A Bizottság számára elfogadható parlamenti módosító indítványok és a közös álláspont közötti nagyfokú egyezés fényében a Bizottság olyan kompromisszumra jutott, hogy nem épít be néhány olyan módosítást, amelyet, legalábbis részben, a Bizottság elfogadhatott volna ( az élelmiszerekhez hozzáadott vitaminok és ásványi anyagok biológiai értékesíthetőségéről szóló 11. módosítás, az annak szükségességéről szóló 12. és 28. módosítás, hogy a címkézés, kiszerelés és reklámozás ne vezesse félre a fogyasztókat, a 22. módosítás, amely javasolja a megengedett legnagyobb szintek megállapításakor az étrend-kiegészítőkből származó vitaminok és ásványi anyagok bevitelének figyelembevételét is, a 40. módosítás, amely kötelezővé tenné a konzultációt a Élelmiszerlánc és Állat-egészségügyi Állandó Bizottsággal, amikor egy tagállam bejelenti a Bizottságnak új rendelkezések elfogadását, és a 42. módosítás, amely javasolja a Bizottság tájékoztatását és a rendelet hatálya alá tartozó élelmiszerek piacán történő forgalombahozatal bejelentésének nyilvánosságra hozását. ) A Bizottság meg kívánja jegyezni, hogy a fenti módosítások közül néhányban felvetett problémákkal, ha nem is kifejezetten, de foglalkozik a közös álláspont, kifejezetten pedig a következőkkel: a 11. módosítással a (10) preambulumbekezdésben, a 12. és 18. módosítással a 7. cikk (2) bekezdésében és a 22. módosítással a 6. cikk (3) bekezdésének b) pontjában.

A Bizottság azt is meg kívánja jegyezni a tápértékjelölés kötelező elemeinek módosítását illetően, hogy a közös álláspont nem kifejezetten, de a 6. cikk (6) bekezdésében utal arra, hogy a 90/496/EGK irányelv mellékletének teljessége kívánnivalót hagy maga után. Ezenfelül tartalmaz egy nyilatkozatot a Bizottság részéről, amely jelzi a Bizottság szándékát, hogy felülvizsgálja az élelmiszerek tápértékjelöléséről szóló 90/496/EGK irányelv mellékletét, és hogy következésképpen megjelenítse ezeket a módosításokat a vitaminok, ásványi anyagok és bizonyos egyéb anyagok élelmiszerekhez történő hozzáadásáról szóló rendeletben. A Bizottság vállalja továbbá, hogy a rendelet elfogadásától számított két éven belül benyújt egy javaslatot a vitaminok és ásványi anyagok legnagyobb/legkisebb megengedett mennyiségeinek és a kapcsolódó feltételeknek a meghatározására. A Bizottság véleménye szerint ez lényegében megfelel a 21., 26. és 30. módosításokban foglalt céloknak.

3.4 A TANÁCS KÖZÖS ÁLLÁSPONTJÁBAN MEGJELENő ÚJ RENDELKEZÉSEK

A közös álláspont törölte a „helyreállítás”, „helyettesítő élelmiszer” és „tápegyenérték” fogalmakat mint a vitaminok és ásványi anyagok élelmiszerekhez történő hozzáadásának 2. cikkben szereplő célját, és következésképpen a vitaminok és ásványi anyagok élelmiszerekhez történő hozzáadásnak a 3. és 6. cikkben szereplő követelményeit és feltételeit is. A Bizottság el tudja fogadni ezeket a változtatásokat mint egyszerűsítési törekvéseket.

Az egyértelműség kedvéért a Bizottság kész elfogadni az összes átmeneti intézkedés összevonását a 17. cikkbe, és következésképpen törölni az eredeti javaslat 4. cikkét, amely a vitaminok és ásványi anyagok élelmiszerekhez történő hozzáadására vonatkozó átmeneti intézkedésekkel foglalkozott.

Megkönnyítendő a piacok felügyeletét, a Bizottság el tudja fogadni, hogy a tagállamok bejelentési kötelezettséget írhatnak elő saját piacukon az olyan termékeknek mind a forgalomba hozatalára, mind a forgalomból történő kivonására, amelyekhez vitaminokat és ásványi anyagokat adtak (15. cikk).

Végül a Bizottság támogatja a nátrium-klorid törlését a II. mellékletből, a (10) preambulumbekezdésben lévő, arra vonatkozó kikötéssel együtt, hogy ez az anyag élelmiszerek előállítása során összetevőként továbbra is felhasználható.

4- KÖVETKEZTETÉS

A fenti észrevételek tükrében a Bizottság egyetért a tanács közös álláspontjával, azzal a céllal, hogy a vitaminok, ásványi anyagok és bizonyos egyéb anyagok élelmiszerekhez történő hozzáadásáról szóló európai parlamenti és tanácsi rendelet elfogadásra kerüljön.

5- NYILATKOZATOK

A Bizottságnak a Tanács jegyzőkönyve kapcsán tett nyilatkozatai e közlemény mellékletét képezik.

MELLÉKLET

A BIZOTTSÁG NYILATKOZATAI

A BIZOTTSÁG ÉS A TANÁCS NYILATKOZATA

„A Tanács és a Bizottság kijelenti, hogy a vitaminok és ásványi anyagok élelmiszerekhez történő hozzáadására vonatkozó minden állítás (olyan üzenet vagy megjelenítés, amely a közösségi vagy tagállami jogszabályok alapján nem kötelező, ideértve a képi, grafikus vagy szimbólummal történő megjelenítéseket is), mint például „készült ... felhasználásával", „helyreállított ...-tartalommal”, „...-adalékkal”, „...-val/-vel dúsítva”, úgy tekintendő, hogy a fogyasztók számára ugyanazt jelenti, mint az élelmiszereken a táplálkozásra és egészségre vonatkozóan feltüntetett állításokról szóló rendelet mellékletében meghatározott „...-forrás” állítás.

A Bizottság nyilatkozata

„A vitaminok és ásványi anyagok élelmiszerekhez történő hozzáadásának korlátozásáról szóló 4. cikk keretében (második bekezdés) a Bizottság megvizsgálja, hogy lehetséges-e további élelmiszer-kategóriák felvétele, mint például a cukrásztermékeké.”

A Bizottság nyilatkozata

„Az élelmiszerek tápértékjelöléséről szóló 90/496/EGK irányelv felülvizsgálatának eredményeire való reagálás keretében a Bizottságnak szándékában áll figyelembe venni a következő elemeket a vitaminokkal és ásványi anyagokkal kapcsolatban:

- A 90/496/EGK irányelv mellékletében szereplő referenciaértékek és a szignifikáns mennyiségeknek tekinthető szintek felülvizsgálata/aktualizálása,

- tűrési szintek meghatározása az élelmiszerekhez hozzáadott vitaminoknak és ásványi anyagoknak a tápértékjelölő címkén feltüntetett értékétől való elfogadható eltérésre.

Következésképpen a tápértékjelölő címkézés kötelező elemeinek az élelmiszerek tápértékjelöléséről szóló irányelv későbbi felülvizsgálatában esetleg alkalmazható módosításai megjelennek a vitaminok, ásványi anyagok és bizonyos egyéb anyagok élelmiszerekhez történő hozzáadásáról szóló rendelet 7. cikkének (3) bekezdésében.

A Bizottságnak szándékában áll a lehető leghamarabb, de nem később, mint a rendelet elfogadása után két évvel benyújtani egy javaslatot a vitaminok és ásványi anyagok legnagyobb/legkisebb megengedett mennyiségeinek, valamint élelmiszerhez történő hozzáadásuk feltételeinek meghatározására, a 6. cikk (2) bekezdésében hivatkozottak szerint."

A Bizottság nyilatkozata

„A Bizottság megerősíti, hogy adott fogyasztói csoportok figyelmének az egyes anyagok esetében az esetleg őket érintő egyedi kockázatokra való felhívására tervezett címkézésre vonatkozóan feltételként előirányozható kiegészítő szövegezés az I. mellékletben felsorolt egyes anyagok legnagyobb megengedett tartalmának megállapításakor, ha az ilyen szövegezést közegészég-védelmi szempontok indokolják.”